wannaphong/clean_thaiwikipedia huggingface dataset:
# อากาศยานต่อสู้ไร้คนขับ
อากาศยานต่อสู้ไร้คนขับ (อักษรย่อ: UCAV) ยังเป็นที่รู้จักกันในนาม โดรนต่อสู้ หรือ โดรน เป็นอากาศยานไร้คนขับ (UAV) ที่มักจะมีอาวุธยุทโธปกรณ์อากาศยาน เช่น ขีปนาวุธ และใช้สำหรับโดรนโจมตี เครื่องบินประเภทนี้ไม่มีนักบินมนุษย์อยู่บนเครื่อง โดรนเหล่านี้มักอยู่ภายใต้การควบคุมของมนุษย์แบบเรียลไทม์ โดยมีระดับควบคุมตนเองแตกต่างกันไป

อุปกรณ์ที่จำเป็นสำหรับนักบินมนุษย์ (เช่น ห้องนักบิน, เกราะ, เก้าอี้ดีดตัว, การควบคุมการบิน, การควบคุมสิ่งแวดล้อมสำหรับการควบคุมอุณหภูมิ, ความดัน และออกซิเจน) ไม่จำเป็น เนื่องจากผู้ปฏิบัติงานควบคุมยานพาหนะจากสถานีปลายทางระยะไกล ส่งผลให้น้ำหนักลดลงและมีขนาดเล็กกว่าเครื่องบินบรรจุคน

สหรัฐ, จีน และอิสราเอล ได้รับการยอมรับอย่างกว้างขวางว่าเป็นผู้นำอุตสาหกรรมในเทคโนโลยีอากาศยานต่อสู้ไร้คนขับ อีกหลายประเทศมีการดำเนินงานอากาศยานต่อสู้ไร้คนขับในประเทศ อีกหลายประเทศมีการนำเข้าโดรนติดอาวุธหรือมีโครงการพัฒนาอยู่ระหว่างดำเนินการThe number of countries that are manufacturing armed drones varies by source. See for example:

 , listing the United States, Israel, China, Turkey, and Iran
 , listing the United States, Sweden, South Africa, France, Spain, Italy, Greece, Switzerland, the UK, Russia, Ukraine, Turkey, Georgia, Israel, Jordan, Iran, the UAE, Saudi Arabia, India, Pakistan, North Korea, South Korea, China, Taiwan and Australia
# ชาวเครุสกี
เครุสกี (Cherusci) เป็นชนเยอรมันเผ่าหนึ่งซึ่งเคยตั้งถิ่นฐานอยู่บนส่วนที่เป็นที่ราบและป่าทางตะวันตกเฉียงเหนือของเยอรมนี คาดการณ์ว่าพื้นที่ดังกล่าวน่าจะตั้งอยู่ใกล้กับเมืองฮันโนเฟอร์ในปัจจุบัน ซึ่งในช่วงคริสต์ศตวรรษที่ 1 พวกเขาเป็นผู้นำของชาวเยอรมันหลายเผ่าในการทำสงครามต่อต้านจักรวรรดิโรมันและปลดแอกตัวเองได้สำเร็จ นักประวัติศาสตร์บางส่วนตั้งสมมติฐานว่า บางทีพวกเขาอาจจะเป็นบรรพบุรุษของกลุ่มชาติพันธุ์ใหญ่อย่างเช่นชาวแฟรงก์ (Franks) และชนอลามันน์ (Alemanni)

ที่มาของเผ่าเครุสกีไม่เป็นที่ทราบแน่ชัด แต่ในมุมมองของนักโหราศาสตร์แล้ว ชื่อเผ่าเครุสกีอาจมีรากมาจากภาษาเยอรมันโบราณว่า เฮรุท (herut) ที่แปลว่ากวาง เนื่องจากชนเผ่านี้อาจยึดถือกวางเป็นสัตว์สัญลักษณ์ประจำเผ่าReallexikon der germanischen Alterturmskunde (1981), vol. 4, p. 430 ff., s.v. "Cherusker"; cf. also Rudolf Much, Herbert Jankuhn & Wolfgang Lange, Die Germania des Tacitus, Heidelberg: Winter, 1967, p. 411. อย่างไรก็ตาม มีการเสนอสมมติฐานที่แตกต่างออกไปในคริสต์ศตวรรษที่ 19 โดยยาค็อพ กริม (Jacob Grimm) และอีกหลายคนว่า เครุสกีอาจมีรากศัพท์มาจาก เฮรู- (heru-) ที่มีความหมายว่าดาบJacob Grimm, Geschichte der Deutschen Sprache, 2nd ed., Leipzig 1853, vol. 2, p. 426.
# รอเฌ ดูว์โก
ปีแยร์ รอเฌ ดูว์โก  เป็นนักการเมืองในช่วงการปฏิวัติฝรั่งเศสและในช่วงจักรวรรดิฝรั่งเศสที่หนึ่ง เขาเป็นสมาชิกที่ประชุมใหญ่แห่งชาติและสมาชิกคณะรัฐบาลที่เรียกว่าคณะดีแร็กตัวร์

ดูว์โกเกิดที่มงฟอร์ในแคว้นอากีแตน ได้รับเลือกเป็นสมาชิกสภาจากจังหวัดล็องด์ เขาเป็นหนึ่งในผู้ลงมติเห็นชอบให้ประหารชีวิตพระเจ้าหลุยส์ที่ 16 ในทันทีและไม่มีการอุทธรณ์ ต่อมาเขาได้เป็นสมาชิกสภาห้าร้อย ตามด้วยผู้พิพากษาศาลแขวง แต่ภายหลังการรัฐประหาร 18 มิถุนายน ค.ศ. 1799 เขาถูกเสนอชื่อเป็นหนึ่งในฝ่ายบริหารที่เรียกว่าคณะดีแร็กตัวร์จากการอุ้มชูโดยปอล บารัส

ในวันที่ 9 พฤศจิกายน ค.ศ. 1799 ดูว์โกในฐานะสมาชิกคณะดีแร็กตัวร์ยอมรับการรัฐประหารของนโปเลียนและลาออก เขาได้ดำรงตำแหน่งเป็นหนึ่งในสามกงสุลเฉพาะกาลในรัฐบาลที่เรียกว่าคณะกงสุลฝรั่งเศส และได้ดำรงตำแหน่งเป็นรองประธานวุฒิสภา เขามีบทบาทสำคัญภายใต้การปกครองของนโปเลียน จนกระทั่งหันหลังให้นโปเลียนในปีค.ศ. 1814
# เอ็ม1941 ไรเฟิลจอห์นสัน
เอ็ม1941 ไรเฟิลจอหน์สัน เป็นปืนไรเฟิลกึ่งอัตโนมัติแบบโดยหลักการของแรงถีบสะท้อนกลับแบบสั้นผ่านทางลำกล้องปืนเป็นหลัก(Short recoil operate) ที่ถูกออกแบบโดยเมลวิน จอหน์สัน ในช่วงก่อนสงครามโลกครั้งที่สอง เอ็ม1941 ได้เข้าชิงประกวดแข่งขันที่ไม่ประสบความสำเร็จกับปืนไรเฟิลเอ็ม1
# วันวี
วอนวี (อังกฤษ:Onewe;ฮันกึล:원위) เป็นกลุ่มดนตรีบอยแบนด์จากประเทศเกาหลีใต้ สังกัดค่าย RBW Entertainment เปิดตัวครั้งแรกเมื่อวันที่ 13 มิถุนายน 2018  ปัจจุบันวันวีประกอบไปด้วยสมาชิกจำนวน 5 คน คือ ยงฮุน, ฮาริน, คังฮย็อน, ดงมยอง และ คีอา

ประวัติ

สมาชิก
+ ชื่อในการแสดง ชื่อเกิด วันเกิด สัญชาติ ตำแหน่ง โรมัน ไทย ฮันกึล โรมัน ไทย ฮันกึล Yonghoon  ยงฮุน 용훈 Jin Yonghoon  จิน ยงฮุน 진용훈   หัวหน้าวง , นักร้องเสียงหลัก , มือกีตาร์ , มือคีย์บอร์ด Harin  ฮาริน 하린 Ju Harin  จู ฮาริน 주하린  มือกลอง Kanghyun คังฮยอน 강현 Kang Hyungu  คัง ฮยอนกู 강현구  มือกีตาร์ Dongmyeong  ดงมยอง 동명 Son Dongmyeong  ซน ดงมยอง 손동명  นักร้องนำ , มือคีย์บอร์ด , ภาพลักษณ์วง Giuk คีอุก 기욱 Lee Giuk อี คีอุก 이기욱  แร็ปเปอร์หลัก , กีตาร์เบส

ผลงาน
# เอธิโอเปียนแอร์ไลน์ เที่ยวบินที่ 302
เอธิโอเปียแอร์ไลน์ เที่ยวบินที่ 302 เป็นเที่ยวบินผู้โดยสารระหว่างประเทศซึ่งมีกำหนดบินจากท่าอากาศยานนานาชาติโบเล ประเทศเอธิโอเปีย ไปยังท่าอากาศยานนานาชาติโจโมเคนยัตตา กรุงไนโรบี ประเทศเคนยา เมื่อวันที่ 10 มีนาคม พ.ศ. 2562 โดยอากาศยานโบอิง 737 แมกซ์ 8 เกิดเหตุตกหลังจากที่ขึ้นบินได้แล้วประมาณ 6 นาทีในบริเวณเมืองบิชอฟตู โดยในอุบัติเหตุครั้งนี้มีผู้เสียชีวิตทั้งหมด 157 คน โดยเป็นผู้โดยสาร 149 คนและลูกเรืออีก 8 คน ส่วนสาเหตุของการเกิดอุบัติเหตุในครั้งนี้ยังอยู่ในระหว่างการสืบสวน โดยอุบัติเหตุในครั้งนี้เป็นอุบัติเหตุการบินที่ร้ายแรงที่สุดของสายการบินเอธิโอเปียแอร์ไลน์เท่าที่เคยมีมา

จากเหตุการณ์ในครั้งนี้ ส่งผลให้อากาศยานโบอิง 737 แมกซ์ ทุกรุ่น (แมกซ์ 7, 8, 9) ถูกห้ามใช้โดยสายการบินหลายสายและรัฐบาลในหลายประเทศทั่วโลก

ผู้โดยสารและลูกเรือ
+จำนวนผู้เสียชีวิต สัญชาติ ผู้โดยสาร ลูกเรือ รวม 32 0 32 18 0 18 9 8 17 8 0 8 8 0 8 8 0 8 7 0 7 7 0 7 6 0 6 5 0 5 4 0 4 4 0 4 3 0 3 3 0 3 3 0 3 2 0 2 2 0 2 2 0 2 2 0 2 1 0 1 1 0 1 1 0 1 1 0 1 1 0 1 1 0 1 1 0 1 1 0 1 1 0 1 1 0 1 1 0 1 1 0 1 1 0 1 1 0 1 1 0 1 1 0 1รวม1498157
# มอริส ลาครัวซ์
thumb|
thumb|

มอริส ลาครัวซ์  เป็นเครื่องหมายการค้าระดับหรูของนาฬิกาข้อมือสัญชาติสวิส ที่อยู่ในรัฐชูรา ซึ่งมีสำนักงานใหญ่อยู่ที่กรุงซูริก

 ประวัติ 
มอริส ลาครัวซ์ ได้รับการก่อตั้งในฐานะเป็นส่วนหนึ่งของเดสโค ฟอน ชุลเทส โดยก่อตั้งขึ้นในปี ค.ศ. 1889 เดสโค ฟอน ชุลเทส (เดสโค) เป็นบริษัทเก่าแก่ที่มีรากฐานมาจากการค้าผ้าไหม ตั้งแต่ปี ค.ศ. 1946 เดสโคยังเป็นตัวแทนของนาฬิกาหรู เช่น โอเดอมาร์ ปิเกต์, ฮอยเออร์, อีเทอร์นา และเจเกอร์-เลอคูลทร์ นานนับปี ในช่วงหลายปีที่ผ่านมา เดสโคเริ่มสนใจธุรกิจนาฬิกามากขึ้น และในปี ค.ศ. 1961 เดสโคได้ซื้อโรงงานผลิตที่ชื่อเทียรา ณ แซงแญแลฌีเยร์ ในรัฐฌูว์รา ประเทศสวิตเซอร์แลนด์ ซึ่งมีการผลิตนาฬิกาตราสินค้าเฉพาะสำหรับบุคคลภายนอก ในปี ค.ศ. 1975 เดสโคเริ่มทำการตลาดนาฬิกาภายใต้แบรนด์มอริส ลาครัวซ์ โดยมีสมาชิกคณะกรรมการของเดสโค ฟอน ชุลเทส, บริษัทแม่และผู้ก่อตั้งของมอริส ลาครัวซ์ ซึ่งมีชื่อว่า มร.ลาครัวซ์

ส่วนในปี ค.ศ. 1980 มอริส ลาครัวซ์ ประสบความสำเร็จอย่างมากจนโรงงานในแซงแญแลฌีเยร์หยุดการผลิตสำหรับบุคคลภายนอก ในปี 1989 มอริส ลาครัวซ์ ได้รับตำแหน่งผู้จัดทำกล่องใส่ของเควโลส เอส.เอ. ซึ่งตั้งอยู่ในแซงแญแลฌีเยร์เช่นกัน ความสามารถในการสร้างกล่องใส่นาฬิกาภายในองค์กรทำให้มอริส ลาครัวซ์ ฉีกแนวเมื่อเทียบกับบริษัทนาฬิกาหรูอื่น ๆ

ในช่วงคริสต์ทศวรรษ 1990 มอริส ลาครัวซ์ มีประสบการณ์ "ทะยานขึ้นเหมือนจรวด" ด้วยการเปิดตัวกลุ่มผลิตภัณฑ์ "เลอเมกานีค" ระดับไฮเอนด์ ซึ่งภายหลังเปลี่ยนชื่อเป็นกลุ่มผลิตภัณฑ์ "มาสเตอร์พีซ"Wristwatch Annual 2011 ในช่วงเวลานี้ บริษัทได้ยกระดับตนเองสู่ระดับสูงของผู้ผลิตนาฬิกาสวิส โดยทั้งการยึด 'ศิลปะการทำนาฬิกาสวิส' แบบดั้งเดิม และโดยการสร้างขบวนการของตัวเองสำหรับคอลเลกชันชิ้นเอกMaurice Lacroix A Brief Portrait  – Watchlife.com

ในปี ค.ศ. 2010 มอริส ลาครัวซ์ มีพนักงานประมาณ 220 คนทั่วโลก และมีตัวแทนอยู่ในร้านค้าประมาณ 4,000 แห่งในกว่า 60 ประเทศทั่วโลก
# อีซาแบลแห่งกูอิงบรา สมเด็จพระราชินีแห่งโปรตุเกส
อีซาแบลแห่งกูอิงบรา  เป็นพระราชินีแห่งโปรตุเกส ทรงเป็นธิดาของอิงฟังตึเปดรูแห่งโปรตุเกส ดยุคแห่งกูอิงบรา ผู้สำเร็จราชการแผ่นดินแห่งโปรตุเกสกับอะลิซาแบ็ตแห่งอูร์เฌ็ลย์ ธิดาของเฌามาที่ 2 เคานต์แห่งอูร์เฌ็ลย์

วันที่ 6 พฤษภาคม ค.ศ. 1447 อีซาแบลได้สมรสกับพระเจ้าอาฟงซูที่ 5 แห่งโปรตุเกสซึ่งเป็นลูกพี่ลูกน้องของพระองค์

 พระราชประวัติ 
อิซาเบลแห่งกูอิงบราประสูติเมื่อวันที่ 1 มีนาคม ค.ศ. 1432 ทรงเป็นธิดาของอิงฟังตึเปดรู ดยุคแห่งกูอิงบรากับอะลิซาแบ็ต เคาน์เตสแห่งอูร์เฌ็ลย์ พระอัยกาฝั่งบิดาของพระองค์คือพระเจ้าฌูเอาที่ 1 แห่งโปรตุเกส ส่วนพระอัยกาฝั่งมารดาคือเฌามาที่ 2 เคานต์แห่งอูร์เฌ็ลย์

บิดาของพระองค์ทำหน้าที่เป็นผู้สำเร็จราชการแผ่นดินให้พระเจ้าอาฟงซูที่ 5 แห่งโปรตุเกส หลานชาย (ลูกของพี่น้อง) ที่อยู๋ในช่วงวัยเยาว์ มีบันทึกว่าพระองค์กับอาฟงซูได้มีความรักต่อกัน ทั้งคู่หมั้นหมายกันในปี ค.ศ. 1445 สร้างความโกรธเกรี้ยวแก่อาฟงซูที่ 1 ดยุคแห่งบรากังซาที่ต้องการให้กษัตริย์สมรสกับหลานสาวคนใดคนหนึ่งของตน (คือ อิซาเบลแห่งโปรตุเกสที่ต่อมาเป็นมารดาของสมเด็จพระราชินีนาถอิซาเบลที่ 1 แห่งกัสติยา กับเบียตริซแห่งโปรตุเกสที่ต่อมาสมรสกับอิงฟังตึฟือร์นังดู ดยุคแห่งวีเซวและเป็นมารดาของพระเจ้ามานูเอลที่ 1 แห่งโปรตุเกส) ในการสมรสอิซาเบลได้รับรายได้จากซังตาไร, อัลวายาซือรือ, ซิงตรา และโตรึชแวดรัช

อิซาเบลกับอาฟงซูสมรสกันเมื่อวันที่ 6 พฤษภาคม ค.ศ. 1447 ทั้งคู่มีพระโอรสธิดาด้วยกันสามคน คือ

 อิงฟังตึฌูเอาแห่งโปรตุเกส (ประสูติ 29 มกราคม ค.ศ. 1451) ที่สิ้นพระชนม์ในวัยเยาว์ 
 อิงฟังตาจัวนาแห่งโปรตุเกส (หรือเจ้าหญิงนักบุญ) (ประสูติ 6 กุมภาพันธ์ ค.ศ. 1452) ได้รับการประกาศให้เป็นนักบุญโดยสมเด็จพระสันตะปาปาอินโนเซนต์ที่ 12
 พระเจ้าฌูเอาที่ 2 แห่งโปรตุเกส  (ประสูติ 3 มีนาคม ค.ศ. 1455) สืบทอดตำแหน่งต่อจากบิดาเป็นกษัตริย์ลำดับที่ 13 ของโปรตุเกส

อาฟงซูรับดยุคแห่งบรากังซามาเป็นที่ปรึกษาส่วนพระองค์ในปี ค.ศ. 1448 บิดาของอิซาเบลถึงแก่กรรมอย่างน่าสงสัยในช่วงที่พี่ชายของพระองค์ถูกขับไล่ออกจากกูอิงบรา อย่างไรก็ดีอิซาเบลยังคงเป็นที่โปรดปรานของพระสวามี พระองค์ได้ทำหน้าที่ดูแลดัชชีกูอิงบราจนกระทั่งพี่ชายของพระองค์กลับมาในปี ค.ศ. 1454 ปี ค.ศ. 1455 อิซาเบลได้จัดพิธีอันยิ่งใหญ่ที่ราชสำนักเพื่อฉลองการพ้นผิดของพระบิดาและได้ฝังร่างของเขาใหม่อย่างยิ่งใหญ่ ไม่นานนักพระองค์ก็สิ้นพระชนม์ด้วยวัย 23 พรรษาอย่างเป็นปริศนา เป็นไปได้ว่าพระองค์อาจถูกวางยาพิษ ร่างของพระองค์ถูกฝังที่อารามบาตัลยา
# วอลเลย์บอลชายไทยเดนมาร์คซูเปอร์ลีก 2019
วอลเลย์บอลชายไทยเดนมาร์คซูเปอร์ลีก 2019 เป็นการแข่งขันวอลเลย์บอลประเภททีมชาย จำนวน 6 ทีม โดยการแข่งขันครั้งนี้จัดขึ้นเป็นครั้งที่ 6 ณ เอ็มซีซีฮอลล์ เดอะมอลล์บางกะปิ กรุงเทพมหานคร, ประเทศไทย

 ทีมที่เข้าร่วม 
 แอร์ฟอร์ซ (1)
 ไดมอนด์ ฟู้ด สระบุรี (2)
 วิสาขา (3)
 นครราชสีมา เดอะมอลล์ (4)
 ราชมงคลล้านนา พิษณุโลก (5)
 เอ็นเค ฟิตเนส สมุทรสาคร (6)

 การแบ่งกลุ่ม 
การจับฉลากแบ่งกลุ่มทีมชนะเลิศไทยแลนด์ลีกและทีมรองชนะเลิศไทยแลนด์ลีกจะได้รับให้เป็นทีมวางของแต่ละกลุ่ม และอีก 4 ทีมที่เหลือได้ทำการจับฉลากเมื่อวันที่ 17 มีนาคม พ.ศ. 2562 ณ เอ็มซีซีฮอลล์ เดอะมอลล์บางกะปิ กรุงเทพมหานคร

กลุ่มเอกลุ่มบีแอร์ฟอร์ซไดมอนด์ ฟู้ด สระบุรีนครราชสีมา เดอะมอลล์ วิสาขาเอ็นเค ฟิตเนส สมุทรสาครราชมงคลล้านนา พิษณุโลก

 รอบแรก 
 ผ่านเข้ารอบรองชนะเลิศ

 กลุ่มเอ 

|}

|}

 กลุ่มบี 

|}

|}

 รอบสุดท้าย 

รอบรองชนะเลิศ

|}

รอบชิงชนะเลิศ

|}

 อันดับการแข่งขัน 

อันดับทีมนครราชสีมา เดอะมอลล์แอร์ฟอร์ซไดมอนด์ ฟู้ด สระบุรีราชมงคลล้านนา พิษณุโลก 5วิสาขาเอ็นเค ฟิตเนส สมุทรสาคร
# ฆอร์เฆ อากิโน
ฆอร์เฆ ดานิเอล อากิโน เกร์เรโร (เกิดเมื่อวันที่ 14 ธันวาคม ค.ศ. 1987 เกิดที่ซิวดัดเดลเอสเต ประเทศปารากวัย) เป็นนักฟุตบอลชาวปารากวัย ตำแหน่งกองหลัง และปัจจุบันอยู่กับสโมสรซานเตียโกมอร์นิง

 สโมสร 
 link=Chile|alt=Chile|border|23x23px Curicó Unido 2007–2008
 link=Chile|alt=Chile|border|23x23px Rangers 2009
 link=Chile|alt=Chile|border|23x23px Deportes Naval 2009
 link=Paraguay|alt=Paraguay|border|23x23px Sol de América 2010
 link=Chile|alt=Chile|border|23x23px Deportes Naval 2011
 link=Chile|alt=Chile|border|23x23px Deportes Concepción 2013–2014
 link=Chile|alt=Chile|border|23x23px Curicó Unido 2014–2016
 link=Chile|alt=Chile|border|23x23px Deportes La Serena 2016–2017
 link=Chile|alt=Chile|border|23x23px Deportes Puerto Montt 2018–present

 แหล่งข้อมูลอื่น 
 Profile at BDFA (สเปน)
# อีเซอร์โลน
อีเซอร์โลน  เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ถือเป็นเมืองที่ใหญ่ที่สุดในภูมิภาคเซาเออร์ลันท์ (Sauerland)

แหล่งข้อมูลอื่น
# ไมเคิล แอมเบิร์ก
ไมเคิล แอมเบิร์ก (25 เมษายน ค.ศ. 1926 – กรกฎาคม ค.ศ. 2001) เคยเป็นนักกีฬาฟันดาบชาวอังกฤษ เคยเข้าร่วมการแข่งขันโอลิมปิกฤดูร้อน 1960ซึ่งจัดขึ้นที่โรม ประเทศอิตาลี
# พระราชพงศาวดารกรุงศรีอยุธยา ฉบับพระจักรพรรดิพงศ์ (จาด)
พระราชพงศาวดารกรุงศรีอยุธยา ฉบับพระจักรพรรดิพงศ์ (จาด) เป็นพงศาวดารสยามสมัยอาณาจักรอยุธยา เนื้อหาเริ่มตั้งแต่แรกสถาปนากรุงศรีอยุธยาจนถึงปลายรัชสมัยพระเจ้าท้ายสระ ต้นฉบับเป็นใบลานรวม 17 ผูก เนื้อหาส่วนใหญ่คล้ายกับพระราชพงศาวดารกรุงศรีอยุธยาฉบับอื่น ๆ ที่ชำระในสมัยรัตนโกสินทร์ตอนต้นพระราชพงศาวดารกรุงเก่า ฉบับหลวงประเสริฐ ภาษาไทย-เขมร, หน้า 24 แต่เนื้อหาตั้งแต่รัชกาลสมเด็จพระนารายณ์มหาราชเป็นต้นไปแตกต่างจากพงศาวดารฉบับอื่น ๆ มาก สันนิษฐานว่าส่วนนี้เขียนขึ้นตั้งแต่สมัยราชวงศ์บ้านพลูหลวงประวัติศาสตร์รัตนโกสินทร์ในพระราชพงศาวดารกรุงศรีอยุธยา, หน้า 9

 ประวัติ 
ปี พ.ศ. 2451 นายจิตรได้มอบพระราชพงศาวดารฉบับนี้ให้หอพระสมุดวชิรญาณ โดยอุทิศในนามของพระจักรพรรดิพงศ์ (จาด) เจ้ากรมในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ผู้เป็นบิดา ระยะแรกสมเด็จพระเจ้าบรมวงศ์เธอ กรมพระยาดำรงราชานุภาพ สภานายกหอพระสมุดวชิรญาณในขณะนั้น ทรงเข้าพระทัยว่าเป็นฉบับเดียวกับพระราชพงศาวดาร ฉบับหมอบรัดเล เพราะเนื้อหาตอนต้นตรงกัน ภายหลังทรงตรวจสอบอีกครั้งจึงพบว่าเนื้อความตั้งแต่รัชสมัยสมเด็จพระนารายณ์มหาราชต่างกับฉบับอื่น ๆ มาก ความแตกต่างนี้ทรงสันนิษฐานว่าไม่ใช่โดยแทรกเพิ่มเติมหรือแก้ไขในภายหลัง แต่ต่างมาตั้งแต่เมื่อแต่งเนื้อเรื่องประชุมพงศาวดาร ภาคที่ ๘, คำนำ หน้า (๔)-(๕) จึงโปรดให้พิมพ์เฉพาะส่วนที่ไม่ตรงกันนั้นออกเผยแพรในชื่อ พระราชพงศาวดารกรุงเก่า ฉบับพระจักรพรรดิพงษ์ (จาด) เป็นส่วนหนึ่งของ ประชุมพงษาวดาร ภาคที่ 8 พระยาศรีภูริปรีชา (กมล สาลักษณ) เป็นเจ้าภาพพิมพ์ครั้งแรกเพื่อแจกในงานศพคุณหญิงศรีภูริปรีชา (พึ่ง) ในปี พ.ศ. 2460ประชุมพงศาวดาร ภาคที่ ๘, คำนำ หน้า (๑๑)

ต่อมากรมศิลปากรจึงได้จัดพิมพ์พระราชพงศาวดารฉบับนี้อีกครั้ง เป็นฉบับสมบูรณ์ครั้งแรกในชื่อ พระราชพงศาวดารกรุงศรีอยุธยา ฉบับพระจักรพรรดิพงศ์ (จาด) โดยสอบเทียบพระราชพงศาวดารกรุงเก่า ฉบับหลวงประเสริฐอักษรนิติ์ พระราชพงศาวดาร ฉบับพันจันทนุมาศ (เจิม) และพระราชพงศาวดาร ฉบับพระราชหัตถเลขา และทำเชิงอรรถกำกับส่วนที่ต่างกันพระราชพงศาวดารกรุงศรีอยุธยา เล่ม ๑ ฉบับพระจักรพรรดิพงศ์ (จาด), คำนำ พิมพ์เป็นอนุสรณ์ในงานพระราชทานเพลิงศพ พลโท พระยากลาโหมราชเสนา (เล็ก ปาณิกบุตร) ในปี พ.ศ. 2502 ถึงปี พ.ศ. 2507 กรมศิลปากรจึงนำมาพิมพ์อีกครั้ง โดยนำพระราชพงศาวดาร ฉบับพันจันทนุมาศ (เจิม) เฉพาะตอนที่เกี่ยวกับสมัยกรุงศรีอยุธยามาพิมพ์รวมด้วย มีชื่อว่า พระราชพงศาวดารกรุงศรีอยุธยา ฉบับพันจันทนุมาศ (เจิม) กับพระจักรพรรดิพงศ์ (จาด)

ต่อมาองค์การค้าของคุรุสภาได้รับอนุญาตจากกรมศิลปากรให้พิมพ์พระราชพงศาวดารฉบับนี้จำหน่ายในปี พ.ศ. 2533 โดยแยกเป็น 2 เล่มจบ โดยเล่ม 1 จบความที่สมเด็จพระมหาธรรมราชาธิราชเสด็จสวรรคตพระราชพงศาวดารกรุงศรีอยุธยา เล่ม ๑ ฉบับพระจักรพรรดิพงศ์ (จาด), หน้า 200 ส่วนเล่ม 2 ดำเนินความที่เหลือต่อจนจบพระราชพงศาวดาร
# นากัตสึ
นากัตสึ  เป็นนครทางตอนเหนือของจังหวัดโออิตะ เกาะคีวชู ประเทศญี่ปุ่น ตั้งอยู่ติดพรมแดนจังหวัดฟูกูโอกะ ในเดือนมีนาคม ค.ศ. 2017 นากัตสึมีประชากรโดยประมาณ 84,701 คน ความหนาแน่น 170 คนต่อตารางกิโลเมตร
# เจย์ เอ็มมานูเอล-โธมัส
เจย์ แอสตัน เอ็มมานูเอล-โธมัส (27 ธันวาคม ค.ศ. 1990 —) เป็นนักฟุตบอลชาวอังกฤษ เคยเล่นตำแหน่งกองหน้าให้กับพีทีที ระยอง ในไทยลีก เขาเป็นผลผลิตของสโมสรเยาวชนอาร์เซนอล สามารถเล่นได้ทั้งตำแหน่งกองหน้าและปีก
# อ็อทโท ลาเกอร์เฟ็ลท์
อ็อทโท คริสทีอาน ลูทวิช ลาเกอร์เฟ็ลท์  เกิดเมื่อวันที่ 20 กันายน 2424 ณ ฮัมบวร์ค จักรวรรดิเยอรมัน เป็นบุตรชายของเทินเนียส โยฮัน อ็อทโท ลาเกอร์เฟ็ลท์ และมารีอา ลาเกอร์เฟ็ลท์ บิดาของเขาเป็นผู้ก่อตั้งบริษัท ลาเกอร์เฟ็ลท์ ซึ่งเป็นบริษัทนำเข้านมระเหย ส่วนบิดาของเขานั้นเป็นพ่อค้าไวน์ในฮัมบวร์ค ส่วนมารดาของเขาเป็นลูกสาวพ่อค้าในเบอร์ลิน เขาแต่งงานกับเอลีซาเบ็ท บาลมัน บุตรสาวของนักการเมืองท้องถิ่นของเยอรมนี มีบุตร 3 คนคือ
เทอา ลาเกอร์เฟ็ลท์
มาร์ทา ลาเกอร์เฟ็ลท์
คาร์ล ลาเกอร์เฟ็ลท์

อ็อทโท ลาเกอร์เฟ็ลท์ เสียชีวิตเมื่อวันที่ 4 กรกฎาคม 2510 ขณะมีอายุ 85 ปี
 อ้างอิง 
 "Obituary notice". Hamburger Nachrichten. 24 June 1931. Retrieved 21 February 2019 – via The European Library.
 Kopitzsch, Franklin; Brietzke, Dirk (2001). Hamburgische Biografie-Personenlexikon. 2. Wallstein Verlag. p. 234. ISBN 9783767213661.
 Jaeger, Hans (1982). Lagerfeld, Otto. Neue Deutsche Biographie. Retrieved 21 February 2019.
# สายริชมอนด์–วอร์มสปริงส์/เซาท์ฟรีมอนต์
สายริชมอนด์–วอร์มสปริงส์/เซาท์ฟรีมอนต์ (ชื่อเดิม สายริชมอนด์–ฟรีมอนต์) เป็นเส้นทางหนึ่งของระบบขนส่งมวลชนในพื้นที่อ่าวซานฟรานซิสโก เริ่มต้นที่สถานีวอร์มสปริงส์/เซาท์ฟรีมอนต์ สิ้นสุดที่สถานีริชมอนด์ รวมทั้งสิ้น 19 สถานี โดยในบางช่วงของเส้นทางจะแบ่งใช้งานร่วมกับสายที่เหลืออีก 4 สาย

สีประจำเส้นทางคือสีส้ม และอีเบอาร์ทีเรียกชื่อสายนี้ว่า สายสีส้ม
# ไมอา ซูทอโร-อิง
ไมอา แคแซนดรา ซูทอโร-อิง (15 สิงหาคม ค.ศ. 1970) เป็นสตรีลูกครึ่งอเมริกัน-อินโดนีเซีย และเป็นน้องสาวร่วมมารดากับบารัก โอบามา ประธานาธิบดีสหรัฐคนที่ 44 เดิมประกอบกิจเป็นครูสอนวิชาประวัติศาสตร์ในโรงเรียนมัธยมศึกษา ปัจจุบันทำงานเป็นผู้เชี่ยวชาญในมหาวิทยาลัย และเป็นผู้อำนวยการศูนย์ช่วยเหลือชุมชนและการเรียนรู้เกี่ยวกับสังคมโลกของสถาบันสปาร์ก เอ็ม. มัตสึนางะเพื่อสันติภาพและแก้ปัญหาความขัดแย้ง (Spark M. Matsunaga Institute for Peace & Conflict Resolution) ตั้งอยู่ในวิทยาลัยสังคมและวิทยาศาสตร์ มหาวิทยาลัยฮาวาย มาโนอา

 ประวัติ 
ไมอาเกิดที่โรงพยาบาลเซนต์กาโรลุส ซึ่งเป็นโรงพยาบาลคาทอลิกในกรุงจาการ์ตา ประเทศอินโดนีเซีย เป็นบุตรสาวของแอนน์ ดันแฮม นักมานุษยวิทยาวัฒนธรรมชาวอเมริกัน กับโลโล ซูโตโร นักธุรกิจชาวอินโดนีเซีย และเป็นน้องสาวต่างบิดาของบารัก โอบามา ประธานาธิบดีสหรัฐคนที่ 44 เธอกล่าวว่าชื่อตั้งตามมายา แองเจอโล (Maya Angelou) กวีหญิงชาวอเมริกัน

ทั้งบารักและไมอาใช้ชีวิตไปมาระหว่างฮาวายกับอินโดนีเซียหลายปี ก่อนที่แม่จะตัดสินใจเลือกไปใช้ชีวิตที่อินโดนีเซียกับเธอ แต่หลังการหย่าร้างของพ่อแม่ โลโลสมรสใหม่ ไมอาจึงมีน้องต่างแม่อีกสองคนคือ ยูซุฟ อาจี ซูโตโร (เกิด ค.ศ. 1981) และราฮายู นูร์ไมดา ซูโตโร (เกิด ค.ศ. 1984)

ขณะที่ยังอยู่ในอินโดนีเซีย เธอเรียนในรูปแบบการจัดการศึกษาในครอบครัวโดยมีมารดาเป็นผู้สอน และเคยเข้าเรียนโรงเรียนนานาชาติจาการ์ตาช่วง ค.ศ. 1981–1984 ต่อมาเธอย้ายกลับไปฮาวายและเข้าเรียนที่โรงเรียนปูนาโฮอูในโฮโนลูลูที่เดียวกับบารักพี่ชาย จนสำเร็จการศึกษาใน ค.ศ. 1988

เธอสำเร็จการศึกษาศิลปศาสตรบัณฑิตจากวิทยาลัยบาร์นาร์ดแห่งมหาวิทยาลัยโคลัมเบีย สำเร็จการศึกษาศิลปศาสตรมหาบัณฑิตด้านการศึกษาภาษา และอักษรศาสตรมหาบัณฑิตด้านการศึกษาระดับมัธยมจากมหาวิทยาลัยนิวยอร์ก และในปี ค.ศ. 2006 ได้รับปรัชญาดุษฎีบัณฑิตด้านการศึกษานานาชาติเปรียบเทียบจากมหาวิทยาลัยฮาวาย มาโนอา

 ชีวิตส่วนตัว 
ไมอาสมรสกับคอนราด อิง  ชาวแคนาดาเชื้อสายจีนจากเมืองเบอร์ลิงตัน รัฐออนแทริโอ   เมื่อ ค.ศ. 2003 สามีมีพื้นเพเป็นชาวมาเลเซียเชื้อสายจีน ปัจจุบันถือสัญชาติอเมริกัน เขาเคยเป็นผู้อำนวยการศูนย์สมิทโซเนียนเอเชียแปซิฟิกอเมริกา และเป็นผู้ช่วยศาสตราจารย์สถาบันออกแบบสื่อสร้างสรรค์ มหาวิทยาลัยฮาวาย ปัจจุบันดำรงตำแหน่งผู้อำนวยการศูนย์ดอรีสดุ๊กแชงกรีลาเพื่อศิลปะและวัฒนธรรมอิสลามในฮาวาย (Doris Duke Shangri La Center for Islamic Arts and Culture in Hawaii) เมืองโฮโนลูลู รัฐฮาวาย ทั้งสองมีบุตรสาวสองคนคือซูไฮลา และซาวีตา

ไมอานิยามตนเองว่าเป็นชาวพุทธปรัชญา (philosophically Buddhist) เธอพูดภาษาอินโดนีเซีย, สเปน และอังกฤษ
# สโมสรวอลเลย์บอลชายขอนแก่น
ทีมกีฬาของจังหวัดขอนแก่น 30px 30px 30px ฟุตบอล (ชาย) วอลเลย์บอล (หญิง) วอลเลย์บอล (ชาย) 30px ฟุตบอล (ชาย)

สโมสรวอลเลย์บอลชายขอนแก่น เป็นสโมสรวอลเลย์บอลอาชีพในประเทศไทย ตั้งอยู่ที่จังหวัดขอนแก่น โดยทีมนี้เข้าแข่งขันในวอลเลย์บอลไทยแลนด์ลีก

 ชื่อก่อนหน้า 
 สโมสรวอลเลย์บอลเทศบาลนครขอนแก่น (พ.ศ. 2560)
 สโมสรวอลเลย์บอลขอนแก่น (พ.ศ. 2560–ปัจจุบัน)

 เกียรติประวัติและผลงาน 
 การแข่งขันในประเทศ 
วอลเลย์บอลโปรชาเลนจ์
 16px ชนะเลิศ (1): 2017
 ไฟล์:Med 2.png รองชนะเลิศ (1): 2018

 ผลการแข่งขันลีก 
ลีกอันดับที่จำนวนทีมแมตช์ชนะแพ้ไทยแลนด์ลีกฤดูกาล 2017–18 7  8  14  2  14ฤดูกาล 2018–198814113

 รายชื่อผู้เล่นปัจจุบัน 
ข้อมูล ณ เดือนมกราคม พ.ศ. 2562

 รายชื่อผู้เล่นฤดูกาล 2017–2018 หมายเลขผู้เล่นส่วนสูง (ม.)น้ำหนัก (กก.)ตำแหน่ง5  นิวัฒน์ อรศรี 1.72 65 ตัวรับอิสระ7  พิพรรธ คำผาย 1.75 68 มือเซต10  ธนายุทธ ถมหนวด 1.86 85 หัวเสา15  จิตรกร คำสุ่ย 1.77 67 บีหลัง16  อรรถพล สอนดี (c)  1.80 65 หัวเสา17  เอกพล บุรานอก    18  ศราวุฒิ หลำเจริญ 1.88 85 บอลเร็ว19  สมทรง แก้วระวัง 1.87 85 หัวเสา20  ธนาวัฒน์ สูงเนิน     21  ศรายุทธ วิเทห์     22  ไมตรี สร้อยแก้ว    23  พงศธร ประสาร   24  แท่งทอง กุลวิเศษ   25  เกริกพงษ์ เพ็ญสุข   26  ชลวิทย์ พรหมมา   27  วิศิษฐพล ผาหยาด   28  ดำรงเกียรติ กำจร   

 อดีตผู้เล่น 

 อมร คงบุญ 
 สิทธิชัย โพชะกะ 
 ปิยวัฒน์ ศรีสมบูรณ์ 
 ชินกฤต พัชรกีรติ
 ปัญญาวุฒิ โคตรไชย
 อรรถพล บุญจวง
 ภานุวัฒน์ จันตะ
 สายธาร ชูกันหอม
 อนุชัย ทองสิทธิ์
 ธนพล จากุญชร
 อำนาจ พักตร์สวัสดิ์

 กิตติพันธ์ ใจตรง
 พงศกร จันทะดี
 ภานุพงศ์ บัวรันต์
 อัมรินทร์ พรหมมหาราช
 อนุรักษ์ จันทองอ่อน
 ชินกรณ์ อิทรเพ็ชร
 เกรียงศักดิ์ นารินทร์
 อภินันท์ เกตุมาตย์
 ปริญญา พิชรญนวกะ

 สะแหม็ด น้อบ (2017–2018)
  จันนาโร ซุน (2017–2018)
# พิพิธภัณฑสถานแห่งชาติ หอศิลป
พิพิธภัณฑสถานแห่งชาติ หอศิลป   หรือ หอศิลป์เจ้าฟ้า เป็นหอศิลป์และเป็นหนึ่งในพิพิธภัณฑสถานแห่งชาติของประเทศไทย ตั้งอยู่ข้างสะพานพระปิ่นเกล้า ถนนเจ้าฟ้า เขตพระนคร กรุงเทพมหานคร ในอาคารที่เดิมเคยเป็นโรงกษาปณ์ ออกแบบโดยนายคาร์โล อัลเลกรี (Carlo Allegri) สถาปนิกชาวอิตาลี วัตถุประสงค์หลักเพื่อเป็นสถานที่เก็บรวบรวม และจัดแสดงผลงานศิลปะประเภททัศนศิลป์ ตลอดจนเป็นศูนย์ศึกษาวิจัยและเผยแพร่ความรู้เกี่ยวกับเกี่ยวกับศิลปะไทยประเพณีและร่วมสมัย 

ภายในจัดแสดงภาพศิลปะไทยจนถึงการถ่ายภาพบุคคลที่ได้รับอิทธิพลจากตะวันตกในคริสต์ศตวรรษที่ 19 รวมถึงผลงานร่วมสมัย ศิลปะจัดแสดงที่สำคัญ ได้แก่ พระบฏวัดดอกเงิน รูปแบบศิลปะสามารถกำหนดอายุอยู่ในช่วงพุทธศตวรรษที่ 21 พบในกรุเจดีย์วัดดอกเงิน อำเภอฮอด จังหวัดเชียงใหม่ จากการขุดสำรวจแหล่งโบราณคดีพื้นที่น้ำท่วมจากการสร้างเขื่อนภูมิพลเมื่อ พ.ศ. 2502 พบครั้งแรกในสภาพถูกม้วนกลมใส่ในหม้อดินร่วมกัยพระพุทธรูปและของมีค่าต่าง ๆ ภายในพิพิธภัณฑ์ยังมีแบบร่างปฐมบรมราชานุสรณ์ ผลงานของศาสตราจารย์ศิลป พีระศรี
# อากาศยานไร้คนขับในกองทัพสหรัฐ
เมื่อเดือนมกราคม ค.ศ. 2014 กองทัพสหรัฐได้ดำเนินการอากาศยานไร้คนขับ (UAV) เป็นจำนวนมาก ได้แก่: อาร์คิว-11 เรฟเวน 7,362 ลำ; แอโรไวรอนเมนต์ วอสพ์ III 990 ลำ; แอโรไวรอนเมนต์ อาร์คิว-20 พูมา 1,137 ลำ และอาร์คิว-16 ที-ฮอว์กระบบอากาศยานไร้คนขับขนาดเล็ก 306 ลำ รวมถึงพรีเดเตอร์ และเอ็มคิว-1ซี เกรย์อีเกิล 246 ลำ; เอ็มคิว-9 รีปเปอร์ 126 ลำ; อาร์คิว-7 ชาโดว์ 491 ลำ และอาร์คิว-4 โกลบอลฮอว์ก ระบบขนาดใหญ่ 33 ลำ

บทบาททางทหารของระบบอากาศยานไร้คนขับกำลังเติบโตในอัตราที่ไม่เคยมีมาก่อน ในปี ค.ศ. 2005 เครื่องบินไร้คนขับแบบใช้ยุทธวิธีได้บินมากกว่า 100,000 ชั่วโมงบินเพื่อสนับสนุนปฏิบัติการเสรีภาพยั่งยืนและปฏิบัติการเสรีภาพอิรัก ที่พวกเขาจัดตั้งภายใต้กองกำลังเฉพาะกิจเสรีภาพในอัฟกานิสถาน และกองกำลังเฉพาะกิจโอดินในอิรัก ความก้าวหน้าทางเทคโนโลยีอย่างรวดเร็วทำให้เพิ่มความสามารถที่จะบรรจุให้กับตัวเครื่องบินขนาดเล็กได้มากขึ้น ส่งผลให้จำนวนอากาศยานไร้คนขับขนาดเล็ก (SUAS) เพิ่มขึ้นอย่างมากในสนามรบ การใช้อากาศยานไร้คนขับขนาดเล็กในการต่อสู้จึงเป็นเรื่องใหม่ที่ไม่มีขั้นตอนการรายงานอย่างเป็นทางการของกระทรวงกลาโหมสหรัฐถึงกระบวนการจัดตั้งเพื่อติดตามชั่วโมงการบิน ในฐานะที่ความสามารถของระบบอากาศยานไร้คนขับทุกประเภทเติบโตขึ้น ประเทศต่าง ๆ ยังคงให้การช่วยเหลือการวิจัยและพัฒนาของพวกเขาต่อไป ซึ่งนำไปสู่ความก้าวหน้าเพิ่มเติมและทำให้พวกเขาสามารถปฏิบัติภารกิจได้มากขึ้น ระบบอากาศยานไร้คนขับไม่เพียงแต่สืบราชการลับ, ตรวจตรา และลาดตระเวนเท่านั้น อย่างไรก็ตามสิ่งเหล่านี้ยังคงเป็นลักษณะที่โดดเด่น บทบาทของระบบอากาศยานไร้คนขับได้ขยายไปยังขอบเขตต่าง ๆ รวมถึงอิเล็กทรอนิกส์โจมตี, โดรนโจมตี, การปราบปรามหรือทำลายการป้องกันทางอากาศของข้าศึก, โหนดเครือข่ายหรือถ่ายทอดการสื่อสาร, การค้นหาและกู้ภัยในการรบ และการสืบทอดของรูปแบบเหล่านี้ ระบบอากาศยานไร้คนขับเหล่านี้มีราคาตั้งแต่สองสามพันดอลลาร์ไปจนถึงหลายสิบล้านดอลลาร์ ด้วยน้ำหนักอากาศยานตั้งแต่น้อยกว่าหนึ่งปอนด์ไปจนถึง 40,000 ปอนด์

 การจำแนกประเภทโดยการทหารสหรัฐ 

thumb|การแสดงอากาศยานไร้คนขับของสหรัฐเมื่อปี ค.ศ. 2005

แนวคิดสมัยใหม่ของอากาศยานไร้คนขับทางทหารของสหรัฐคือการให้ระบบอากาศยานต่าง ๆ ทำงานร่วมกันเพื่อสนับสนุนบุคลากรภาคพื้นดิน รูปแบบบูรณาการได้รับการอธิบายในแง่ของระบบ "ชั้น" และได้รับการใช้โดยนักวางแผนทางทหารเพื่อกำหนดองค์ประกอบของอากาศยานเฉพาะรายต่าง ๆ ในแผนการใช้งานโดยรวมสำหรับการดำเนินงานแบบบูรณาการ ระดับชั้นไม่ได้อ้างถึงอากาศยานเฉพาะรุ่น แต่ค่อนข้างจะมีบทบาทสำหรับโมเดลต่าง ๆ และผู้ผลิตที่แข่งขันกันมากกว่า กองทัพอากาศสหรัฐและเหล่านาวิกโยธินสหรัฐต่างมีระบบชั้นของตนเอง และทั้งสองระบบไม่ได้บูรณาการเข้าด้วยกัน
# มัสยิดไถจง
มัสยิดไถจง  เป็นมัสยิดในเขตหนานถุน ไถจง ไต้หวัน สร้างขึ้นเป็นแห่งที่สี่ในไต้หวัน

ความเป็นมา

หลังหลบหนีจากจีนแผ่นดินใหญ่มายังไต้หวันในช่วงสงครามกลางเมืองจีน ค.ศ. 1949 พร้อมกับรัฐบาลชาตินิยม ชาวจีนมุสลิมบางคนมาพำนักอยู่ที่เถียนจงในจางฮฺว่า และรวมตัวกันละหมาดในบ้านเรือนบางแห่ง แห่งที่มีชื่อเสียงที่สุด คือ เรือนของฉี ยฺหวีเหล่า (耆于老) ครั้นมีผู้ละหมาดมากขึ้น สถานที่ดังกล่าวก็ไม่รองรับจำนวนคนทั้งหมดอีก

อาคารแรก
thumb|left|อาคารแห่งแรก

นับแต่นั้น ชาวมุสลิมจึงวางแผนจะสร้างมัสยิดขึ้นใน ค.ศ. 1951 โดยระดมทุนจากหลายแหล่ง รวมถึงจากรัฐบาลซาอุดีอาระเบีย พวกเขาจัดตั้งมัสยิดขึ้น ณ บ้านทรงญี่ปุ่น เลขที่ 12 ซอย 165 ถนนจงเซี่ยว (忠孝路) เขตใต้ มัสยิดมีขนาด 130 ตารางเมตร ต่อมาในเดือนเมษายน ค.ศ. 1975 รัฐมนตรีว่าการกระทรวงคมนาคมแห่งซาอุดีอาระเบียมาเยี่ยมเยือนและพบว่า บ้านดังกล่าวทรุดโทรมเต็มที จึงให้ทุนแก่สมาคมมุสลิมจีนมาสร้างมัสยิดแห่งใหม่ในไถจง

อาคารปัจจุบัน
เนื่องจากอุปสรรคทางการเงิน โครงการก่อสร้างมัสยิดแห่งใหม่ในไถจงจึงพักไว้ชั่วคราวจนกระทั่งเดือนพฤษภาคม ค.ศ. 1989 จึงกลับมาดำเนินงานจนเสร็จในเดือนสิงหาคม ค.ศ. 1990 แต่โครงการทั้งหมด พร้อมการจัดสร้างอาคารเสริมและเครื่องใช้สอย มาลุล่วงเอาใน ค.ศ. 1994 ปรากฏผลเป็นมัสยิดหลังปัจจุบัน ณ ถนนต้าตุนใต้ (大燉南路)

สถาปัตยกรรม
thumb|ห้องละหมาด

หลังได้รับเลือกตั้งมาใหม่ใน ค.ศ. 1990 กรรมการมัสยิดต่อเติมมัสยิดออกไปหลายส่วน ได้แก่ อาคารสามชั้น ร้านค้าอิสลาม ร้านอาคารอิสลาม ห้องชุดและที่พำนักของอิหม่าม ห้องเรียน และสุสานมุสลิม

ดูเพิ่ม
 ศาสนาอิสลามในประเทศไต้หวัน
 สมาคมมุสลิมจีน
 รายชื่อมัสยิดในประเทศไต้หวัน